Велигденски јајца

-Бабо, кога ќе вапсуваш јајца за Велигден? – прашува Бојан.

-Утре – му одговори баба му.

-Колку јајца ќе вапсаш, бабо?

-Четириесет, Бојане.

-Во каква боја ќе ги вапсаш? Црвени, како и минатата година?

-Да! Такви се вапсуваат! – му објасни баба му.

-Хм, само црвени, - промрморе Бојан, и продолжи, зарем не може некои од нив да се вапсаат поинаку? Сини, жолти, зелени?...

Баба му не одговори веднаш. Знаеше дека јајцата може да се вапсуваат и во друга боја. Арно ама, таа навикнала да ги вапсува само црвени. А, зошто да не вапса некои јајца поинаку? Затоа го праша:

-Колку јајца би сакал да вапсам црвени, а колку во друга боја?

-Хм, половина од јајцата вапсај ги црвени, четвртина сини, осмина жолти, а останатите зелени – ѝ рече Бојан.

-Добро Бојане, нека биде така – се согласи баба му. И додаде:

-Ајде да одиме да купиме од другите бои за вапсување.

**Прочитај го текстот и одговори на прашањата:**

**Во која боја баба му на Бојан ги вапсала јајцата секоја година?**

**Колку јајца баба му на Бојан ќе вапса црвени, колку сини, колку жолти, а колку зелени?**

**Зошто се слави Велигден?**